YouTube se hoogsbetaalde is net nege jaar oud!Ryan Kaji (Foto: Ryan’s World) Die negejarige Ryan Kaji het verlede jaar meer as R433 miljoen verdien uit Ryan’s World, sy uiters gewilde YouTube-kanaal, en is tans die hoogsbetaalde YouTuber ter wêreld. Kaji, van Texas in die VSA, verdien die grootste deel van sy inkomste deur middel van speelgoedresensies en unboxing-video’s vir kinderspeletjies op sy kanaal. Kaji se ma het Ryan’s World in Maart 2015 begin nadat hy haar gevra het hoekom hy nie ook op YouTube is waar al die ander kinders is nie. Sy YouTube-kanaal het later uitgebrei na sy eie speelgoedreeks en klere met Ryan’s World se logo daarop. The Guardian berig hy kry ook eersdaags sy eie televisieprogram op Nickelodeon. Ná die groot sukses van sy YouTube-kanaal het sy gesin hul oorspronklike van, Guan, verander na Kaji om by sy kanaal aan te pas. Hulle bestuur nou nege YouTube-kanale waarvan Ryan’s World die bekendste is met meer as 41 miljoen intekenare. Kaji se bekendste video tot dusver, “Huge Eggs Surprise Toys Challenge”, het meer as 2 miljard trefslae gekry, wat dit een van die 60 bekendste video’s van alle tye op YouTube maak. Die res van die lysie van hoogste betaalde YouTubers bestaan onder andere uit ŉ sesjarige van Rusland, ’n 32-jarige wat opvoedkundige video’s vir kinders maak, en ŉ grimeerkunstenaar. Hier is YouTube se lys van tien hoogsbetaalde YouTubers vir 2020: